**О Б Я В А**

Столична община – район „Връбница”, бул. „Хан Кубрат”, бл. 328, вх. „Б”, на основание Закона за общинската собственост, Наредбата за общинската собственост, Наредбата за условията и реда за провеждане на търгове и конкурси и Заповед № СОА24-РД09-4092/18.11.2024 г. на кмета на Столична община, обявява конкурс за отдаване под наем на нежилищен имот – частна общинска собственост, представляващ едноетажна масивна сграда с идентификатор 68134.2818.476.3, със застроена площ от 116 кв.м., разположена в поземлен имот с идентификатор 68134.2818.476, попадащ в урегулиран поземлен имот I-476 – „за читалище и кметство“, кв. 39, по действащия регулационен план на м. „Обеля“, с административен адрес: гр. София, район „Връбница“, ул. „Ефрем Чучков“ № 1, актуван с Акт за частна общинска собственост № 2197/24.04.2007 г., вписан в Службата по вписванията – гр. София на 11.06.2007 г.

**Срок за отдаване под наем** – **5 /пет/** години.  
 **Начална месечна конкурсна наемна цена,** определена от сертифициран оценител, сключил рамков договор със Столична община, съгласно Наредбата за цените при сделки с недвижими имоти на СО **– 440,00 / четиристотин и четиридесет/ лева за месец**, **без ДДС.**  
 **Специфично конкурсно условие** – за търговска дейност.

**Цена на конкурсната документация е 60,00 /шестдесет/ лева с включен ДДС.  
 Гаранция за участие в конкурс 100,00 / сто/лева.**

Закупуването на конкурсната документация ще се извършва в сградата на СО – район „Връбница”, бул. „Хан Кубрат”, бл. 328, вх. Б, стая 104 **до 17.00 ч. на 08.01.2025 г.**

**Краен срок за подаване на оферти - до 16:00 часа на 09.01.2025 г.**

**Отваряне, разглеждане, оценка и класиране на подадените оферти за участие в конкурса ще се извърши на 10.01.2025 г. от 11:00 часа** в сградата на район “Връбница”, стая № 402.

При неподадени оферти или при подадена една оферта, конкурсът ще бъде продължен с 15 (петнадесет) календарни дни.  
 Обявата е публикувана на сайта на Столична община:  [www.sofia.bg](https://www.sofia.bg/), на сайта на СО-район „Връбница“: [www.vrabnitsa.bg/](http://www.vrabnitsa.bg/), на страниците на вестник „24 часа“ и на информационните табла в сградите на Столична община и на СО - район „Връбница“ от **09.12.2024 г**. **Телефон за връзка: 02/4957747**